《九月既望蔡氏景贤书屋张筵赏菊率成七绝六章并五排一首 其五》
清代·王恩浩

酒酣耳热尚能狂，拇战争衡閧一堂。人意争如花意淡，骤经风雪识炎凉。

作者简介：字颂平，宣统二年热河大学毕业，光绪丁酉举人。颂平孝廉博雅淹通，尤精史学，即与之谈野乘亦原原本本，殚见洽闻，首尾不遗一字，余为心折。诗非所擅场，然偶一为之，亦典雅有则。著有《严恕斋诗文集》二卷，惜年甫五十遽卒。